
[bookmark: _Ref38341330][bookmark: _Toc59334717][bookmark: _Toc61422120][bookmark: _Toc364417625][bookmark: _Toc492890752][bookmark: _Toc108085030]1. Vispārīgā informācija
[bookmark: _Toc108085031]1.1.	Iepirkuma identifikācijas numurs
RAKUS 2024/127K

[bookmark: _Toc108085032]1.2.	Pasūtītājs un kontaktpersona
1.2.1. 	SIA „Rīgas Austrumu klīniskā universitātes slimnīca” 
reģistrācijas Nr. 40003951628
juridiskā adrese: Hipokrāta iela 2, Rīga, LV – 1079
tālrunis +371 67042400
e-pasts: aslimnica@aslimnica.lv 
oficiālā elektroniskā adrese: _DEFAULT@40003951628 
[bookmark: _Toc108085033][bookmark: _Toc132510673][bookmark: _Toc421266104][bookmark: _Toc59334722][bookmark: _Toc61422125][bookmark: _Toc364417629]1.2.2.	Pasūtītāja kontaktpersona: SIA „Rīgas Austrumu klīniskā universitātes slimnīca” Iepirkumu daļas vecākā juriste Lāsma Vītoliņa, tālr. +371 67042336, e-pasts: lasma.vitolina@aslimnica.lv.

1.3. 	Pretendents
	Piegādātājs - fiziska vai juridiska persona vai pasūtītājs, šādu personu apvienība jebkurā to kombinācijā, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu atklātā konkursā “Ultrasonogrāfijas iekārta asinsvadu izmeklējumiem”, ID Nr. RAKUS 2024/127K (turpmāk – Atklāts konkurss).
 
1.4. [bookmark: _Toc380655955][bookmark: _Toc353435474][bookmark: _Toc334687896][bookmark: _Toc477855461][bookmark: _Toc108085035]Iepirkuma procedūra
Atklāts konkurss saskaņā ar Publisko iepirkumu likuma 8. panta pirmās daļas 1. punktu.

1.5. Apakšuzņēmēji, personāls un to nomaiņa
1.5.1. Pretendents līguma izpildē ir tiesīgs piesaistīt apakšuzņēmējus. Apakšuzņēmējs ir Pretendenta nolīgta persona vai savukārt tās nolīgta persona, kura sniedz pakalpojumus, kas nepieciešami līguma izpildei.
1.5.2. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo Līguma daļu.
1.5.3. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā ar Publisko iepirkumu likuma (turpmāk – PIL) 62. panta noteikumiem.

1.6. Iepirkuma procedūras dokumentu pieejamība
1.6.1. Pasūtītājs nodrošina brīvu un tiešu elektronisku pieeju iepirkuma procedūras dokumentiem, un visiem papildu nepieciešamajiem dokumentiem Pasūtītāja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/309, pie konkrētā iepirkuma, sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.
1.6.2. Ieinteresētais piegādātājs EIS e-konkursu apakšsistēmā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883
] 

1.6.3. Ieinteresētais piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas Pasūtītājs ir ievietojis tīmekļvietnē EIS www.eis.gov.lv pie konkrētā iepirkuma, tiek uzskatīts, ka piegādātājs tos ir saņēmis un ar tiem iepazinies. 
1.6.4. Ja nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.

1.7. Informācijas apmaiņa 
1.7.1. Iepirkuma komisija un ieinteresētais piegādātājs vai pretendents ar informāciju apmainās rakstiski, latviešu valodā, PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. 
1.7.2. Ieinteresētais piegādātājs jautājumus par nolikumu iesniedz elektroniski, ievietojot tos EIS, pie konkrētā iepirkuma vai nosūtot tos uz lasma.vitolina@aslimnica.lv. Papīra formātā dokuments nav jāiesniedz.
1.7.3. [bookmark: _Hlk123890121]Iepirkuma komisija, pēc ieinteresētā piegādātāja pieprasījuma, sniedz papildu informāciju par iepirkuma dokumentācijā iekļautajām prasībām, ja pieprasījums iesniegts laikus, t.i., tā, lai iepirkuma komisija varētu sniegt atbildi piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Ja ieinteresētais piegādātājs nav pieprasījumu iesniedzis laikus, iepirkuma komisijai ir tiesības nesniegt papildu informāciju.
1.7.4. Iespējamos grozījumus, papildinājumus nolikumā, nolikuma skaidrojumus un atbildes uz ieinteresēto piegādātāju jautājumiem Pasūtītājs ievieto pasūtītāja profilā EIS, pie konkrētā iepirkuma, un nosūta atbildes ieinteresētajiem piegādātājiem izmantojot tāda paša veida sakaru līdzekli, kāds izmantots jautājuma iesniegšanai.
1.7.5. Par jautājuma saņemšanas dienu tiek uzskatīts saņemšanas datums no pirmdienas līdz piektdienai, no plkst. 08:00 līdz 16:30.
1.7.6. Iepirkuma komisija nav atbildīga par to, ja kāds piegādātājs nav iepazinies ar informāciju par Atklātu konkursu, kurai ir nodrošināta brīva un tieša elektroniska pieeja tīmekļvietnē EIS www.eis.gov.lv e-konkursu apakšsistēmā.
1.7.7. Informācijas apmaiņa un uzglabāšana tiek veikta tā, lai visi piedāvājumos iekļautie dati būtu aizsargāti, un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

1.8. [bookmark: _Toc240183518][bookmark: _Toc421266106][bookmark: _Toc108085037]Iepirkuma procedūras dokumentu grozījumi
1.8.1. Nolikuma grozījumi tiek publicēti EIS www.eis.gov.lv e-konkursu apakšsistēmā, pie konkrētā iepirkuma.
1.8.2. Pasūtītājs ir tiesīgs izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli Atklātā konkursā.

[bookmark: _Toc132510674][bookmark: _Toc421266107][bookmark: _Toc108085038]1.9.	Piedāvājumu iesniegšanas un atvēršana kārtība
1.9.1. [bookmark: _Toc59334725][bookmark: _Toc61422128]Saskaņā ar PIL 39. panta pirmo daļu, piedāvājumi atklātā konkursā ir iesniedzami tikai elektroniski, izmantojot EIS e-konkursu apakšsistēmu. 
1.9.2. Ieinteresētais piegādātājs piedāvājumu iesniedz līdz Iepirkumu uzraudzības biroja tīmekļvietnes attiecīgajā paziņojumā norādītajam piedāvājumu iesniegšanas termiņam, EIS e–konkursu apakšsistēmā. 
1.9.3. Iesniegtie piedāvājumi tiks atvērti EIS e-konkursu apakšsistēmā Iepirkumu uzraudzības biroja tīmekļvietnes attiecīgajā paziņojumā norādītajā piedāvājumu atvēršanas laikā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.  
1.9.4. Piedāvājumu atvēršanas protokols, pēc piedāvājumu atvēršanas, publiski ir pieejams EIS e-konkursu apakšsistēmā.

1.10. Prasības piedāvājuma noformēšanai un iesniegšanai
1.10.1. Piedāvājumam jāatbilst visām nolikumā, tā pielikumos un normatīvajos aktos ietvertajām prasībām.
1.10.2. Vispārējie nosacījumi pretendenta dalībai Atklātā konkursā (tostarp iesniedzamie dokumenti) ir pieejami EIS e-konkursu apakšsistēmā, sadaļā pie konkrētā iepirkuma.
1.10.3. Piedāvājums jāiesniedz, ievērojot šādas pretendenta izvēles iespējas:
1.10.3.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās formas;
1.10.3.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmā un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.10.4. Sagatavojot piedāvājumu, pretendents ievēro, ka:
1.10.4.1. [bookmark: _Hlk123721330]pieteikuma veidlapa,  apliecinājums par neatkarīgi izstrādātu piedāvājumu un tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā. Pieteikumā pretendentam, cita starpā, jānorāda informācija par patiesā labuma guvēju (vārds, uzvārds, personas kods), kā arī, ja attiecināms, informācija par personu/-ām, kurai/-ām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
1.10.4.2. iesniedzot piedāvājumu, dokumentus paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu. Piedāvājumu pretendents, pēc saviem ieskatiem, ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu;
1.10.4.3. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar Atklātu konkursu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēt tiesīgajam vai pilnvarotajam pārstāvim.
1.10.5. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.10.6. Piedāvājums jāiesniedz latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā.
1.10.7. [bookmark: _Hlk140767330]Iepirkuma komisija, ja tai rodas šaubas par iesniegto dokumentu kopiju autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.10.8. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., nolikumā iekļautā informācija.
1.10.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no šajā punktā minētajiem riskiem vai, ja datne ir šifrēta, un nolikuma 1.10.11. punktā paredzētajā laikā datne nav atšifrēta, pretendents tiek izslēgts no dalības Atklātā konkursā.
1.10.10. Iesniegto piedāvājumu pretendents var atsaukt vai grozīt tikai līdz piedāvājumu iesniegšanas termiņa beigām. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu. Atsauktos piedāvājumus un pēc piedāvājumu iesniegšanas termiņa beigām iesniegtos piedāvājumus neatver.
1.10.11. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāveic iesniegtā piedāvājuma atšifrēšana (EIS e-konkursu apakšsistēmā jāievada derīga elektroniskā atslēga un parole), lai komisijai pēc piedāvājumu atvēršanas būtu iespēja piekļūt piedāvājumā esošajai informācijai. pretendents ir atbildīgs par to, lai, šifrējot piedāvājumu, nebūtu radušās kritiskas kļūdas, kas padarītu piedāvājumu neatveramu, kā arī par to, lai iesniegtā atšifrēšanas atslēga būtu derīga. Ja šī prasība nav ievērota, iepirkuma komisija piedāvājumu nepieņem un neizskata.
1.10.12. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai, iepirkuma līguma slēgšanas tiesību iegūšanas gadījumā, ir pienākums, pirms līguma noslēgšanas, pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc dienas, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams.
1.10.13. [bookmark: _Toc418082937][bookmark: _Toc492890763]Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma procedūra tiek pārtraukta.

1.11. [bookmark: _Hlk114054046]Piedāvājuma derīguma termiņš: piedāvājuma derīguma termiņš ir līdz Atklāta konkursa komisijas lēmuma pieņemšanai. Pretendenta, kuram tiek piešķirtas Līguma slēgšanas tiesības, piedāvājums ir derīgs līdz Līguma noslēgšanai.

1.12. [bookmark: _Hlk130374142]Datu apstrādes noteikumi
1.12.1. Iegūto datu pārzinis ir SIA “Rīgas Austrumu klīniskā universitātes slimnīca”, juridiskā adrese: Hipokrāta iela 2, Rīga, LV-1079, Latvija, e – pasta adrese: aslimnica@aslimnica.lv. Detalizētāka informācija par datu apstrādi ir pieejama Pārziņa tīmekļvietnē, sadaļā  “Privātuma politika”.
1.12.2. Atklāta konkursa gaitā iegūtie dati tiks izmantoti tikai un vienīgi iepirkuma procedūras nodrošināšanai un no tā izrietošo tiesību un pienākumu realizēšanai, kā arī juridisko pienākumu izpildei. Pasūtītājs ir tiesīgs apstrādāt datus, lai izpildītu normatīvo aktu prasības, kā arī sniegtu atbildes uz valsts vai pašvaldības tiesiskiem pieprasījumiem.
1.12.3. Pasūtītājs veic attiecīgus pasākumus, lai apstrādātu iegūtos datus normatīvajos aktos noteiktajā kārtībā un apjomā, nodrošinot, ka datiem nevar piekļūt trešās personas, kurām nav attiecīga tiesiskā pamata datu apstrādei.
1.12.4. Datiem pēc nepieciešamības var piekļūt:
1.12.4.1. Pasūtītāja darbinieki vai tieši pilnvarotas personas, kurām tas nepieciešams darba pienākumu izpildei (iepirkuma komisijas locekļi un piesaistītie eksperti, tiešie vadītāji u.c. darbinieki), vai, ja dati ir publiski, tad visi Pasūtītāja darbinieki;
1.12.4.2. datu apstrādātājs atbilstoši tā sniegtajiem pakalpojumam tam nepieciešamajā apjomā (auditori, datu bāzes izstrādātājs/tehniskais uzturētājs, u.c., kas saistīti ar pārziņa pakalpojuma sniegšanu);
1.12.4.3. valsts vai pašvaldību iestādes normatīvajos aktos noteiktajā kārtībā un apjomā (tiesa, tiesībsargājošās iestādes, pašvaldības, nodokļu administrācijas, u.c.). 
1.12.5. Pasūtītājs veic attiecīgus pasākumus, lai nodrošinātu datu apstrādi, aizsardzību un nodošanu datu apstrādātājiem saskaņā ar piemērojamiem tiesību aktiem. Pasūtītājs veicot datu nodošanu, izvērtē  nepieciešamību un nododamo datu apjomu. Datu nodošana apstrādātājiem tiek veikta, ievērojot datu konfidencialitātes un drošas apstrādes prasības.
1.12.6. Dati tiek glabāti tik ilgi, cik to glabāšana ir nepieciešama atbilstoši attiecīgiem datu apstrādes nolūkiem, kā arī saskaņā ar piemērojamo tiesību aktu prasībām. Datus, kas nepieciešami Atklāta konkursa nodrošināšanai un no tā izrietošo tiesību un pienākumu realizēšanai, tiek glabāti saskaņā ar Publisko iepirkumu likumā noteikto iepirkuma procedūras dokumentu glabāšanas termiņu vai, atsevišķos gadījumos, ievērojot normatīvajos aktos noteiktos prasījuma noilguma termiņus.
1.12.7. Pretendents vai datu subjekts, jautājumu vai iebildumu gadījumā par Pasūtītāja veikto datu apstrādi, ir tiesīgs iesniegt Pasūtītājam rakstisku iesniegumu. Ja Pasūtītājs nespēj atrisināt radušos situāciju vai pārkāpj pretendenta vai datu subjekta tiesības uz datu aizsardzību, pretendents vai datu subjekts ir tiesīgs iesniegt sūdzību Datu valsts inspekcijai. 
[bookmark: _Toc59334728][bookmark: _Toc61422133][bookmark: _Toc356305166][bookmark: _Toc364417648][bookmark: _Toc108085045][bookmark: _Toc59334729]2.	Informācija par iepirkuma priekšmetu
[bookmark: _Toc61422134][bookmark: _Toc356305167][bookmark: _Toc364417649][bookmark: _Toc108085046][bookmark: _Toc492890765][bookmark: _Toc82522572][bookmark: _Toc364417651]2.1. 	Iepirkuma priekšmeta apraksts 
2.1.1.	Iepirkuma priekšmets ir ultrasonogrāfijas iekārtas asinsvadu izmeklējumiem piegāde, saskaņā ar nolikumu un tā pielikumos noteiktajām prasībām.
2.1.2.	Iepirkuma nomenklatūra (CPV kods): 33000000-0 (Medicīniskās ierīces).
2.1.3.	Iepirkuma priekšmets nav sadalīts daļās.
2.1.4.	Iepirkuma priekšmeta apjoms un apraksts ir noteikts tehniskajā un finanšu piedāvājumā (nolikuma 3. pielikums).  
2.1.5.	Pretendentam piedāvājums jāsagatavo un jāiesniedz par pilnu iepirkuma priekšmeta daļas apjomu.
2.1.6.	Pretendents nevar iesniegt piedāvājuma variantus.

[bookmark: _Toc492890766][bookmark: _Toc82522573][bookmark: _Toc108085047]2.2.	Līguma darbības laiks un būtiskie noteikumi
[bookmark: _Hlk175308251][bookmark: _Hlk175310260]2.2.1.	Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei, tajā skaitā – garantijas laikā (ja attiecināms).
2.2.2.	Piegādes termiņš: ne ilgāk kā 8 (astoņu) nedēļu laikā no pasūtījuma veikšanas brīža.
2.2.3. Samaksas kārtība saskaņā ar Līguma noteikumiem. 
2.2.4. [bookmark: _Toc61422139][bookmark: _Toc364417654][bookmark: _Hlk39675066]Līguma izpildes vieta: stacionārs „Gaiļezers”, Hipokrāta iela 2, Rīga.

3. [bookmark: _Toc108085049]Kvalifikācijas prasības un iesniedzamie dokumenti
3.1. 	Pretendentu kvalifikācijas prasības ir obligātas visiem pretendentiem, kuri vēlas iegūt Līguma slēgšanas tiesības.
3.2.		Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3.3.	Pretendentam jāatbilst šādām pretendentu kvalifikācijas prasībām (dokumenti attiecināmi uz visām iepirkuma priekšmeta daļām):
	Prasība
	Iesniedzamais dokuments

	3.3.1. Pretendents var būt jebkura fiziska vai juridiska persona, kā arī šādu personu apvienība jebkurā to kombinācijā, kas attiecīgi piedāvā veikt piegādes un ir iesniegusi piedāvājumu Atklātam konkursam atbilstoši nolikuma prasībām.
Pretendenta pieteikumu par piedalīšanos Atklātā konkursā jāparaksta pretendenta pārstāvim ar pārstāvības tiesībām vai tā pilnvarotai personai.
Ja pretendents ir piegādātāju apvienība un sadarbības līgumā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Pretendenta pieteikums dalībai Atklātā konkursā saskaņā ar nolikuma 1. pielikuma formu, kā arī apliecinājums par neatkarīgi izstrādātu piedāvājumu (nolikuma 2. pielikums). 




	3.3.2. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.
Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
Pretendents, kā arī personas, uz kuras iespējām pretendents balstās, dokumentu parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	Personas, uz kuras iespējām pretendents balstās, rakstisks apliecinājums (nolikuma 5. pielikums) par piedalīšanos Atklātā konkursā, kā arī apliecinājums nodot pretendenta rīcībā Līguma izpildei nepieciešamos resursus gadījumā, ja ar pretendentu tiek noslēgts Līgums.
Ja pretendents, iesniedzot pieteikumu, balstās uz citu komersantu tehniskām un profesionālām iespējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā.


	3.3.3.Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.

	Papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem, iekļaujot šādu informāciju: 
· piegādātāju apvienības dibināšanas mērķis un līguma darbības (spēkā esamības) termiņš;
· katra apvienības dalībnieka Līguma daļa, tiesības un pienākumi;
· informācija par piegādātāju apvienības vadošo dalībnieku;
· pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.

	3.3.4.Pretendentam jānorāda visi apakšuzņēmēji un apakšuzņēmēja apakšuzņēmēji, kuru veicamo pakalpojumu apjoms ir vismaz 10 000 euro, un katram apakšuzņēmējam izpildei nododamo iepirkuma līguma daļu.

	Pretendentam jāiesniedz tā piesaistīto apakšuzņēmēju saraksts saskaņā ar nolikuma 4. pielikumā pievienoto veidni, norādot katram apakšuzņēmējam sniedzamo pakalpojumu vērtību euro, kā arī katra apakšuzņēmēja apliecinājums par tā gatavību veikt tam izpildei nododamo Līguma daļu.
Apakšuzņēmēja sniedzamo pakalpojumu daļu noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo izpildes vērtību.
*(Pretendents 4. un 5. pielikumu aizpilda un iesniedz pēc nepieciešamības).

	3.3.5. Pretendents (tajā skaitā, piegādātāju apvienības biedrs, personālsabiedrība, persona, uz kuras iespējām pretendents balstās) ir reģistrēts Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā, ja attiecīgās valsts normatīvie akti to paredz.
Fiziska persona ir reģistrēta kā saimnieciskās darbības veicējs  Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā, ja attiecīgās valsts normatīvie akti to paredz.
	Par Latvijas Republikā reģistrētiem pretendentiem Pasūtītājs informāciju par to, vai pretendents ir reģistrēts atbilstoši normatīvo aktu prasībām pārliecināsies Latvijas Republikas Uzņēmumu reģistra tīmekļvietnē www.ur.gov.lv.
Informāciju par fizisku persona, ja tā ir reģistrēta kā saimnieciskās darbības veicēja,  Pasūtītājs pārbaudīs Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas.   
Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu vai, piemēram, norāda publiski pieejamu reģistru, kur pasūtītājs varētu pārliecināties par pretendenta reģistrācijas faktu.

	3.3.6. Iekārtas ražotājam ir Eiropas Komisijas NANDO (New Approach Notified and Designated Organisations) sarakstā esošas paziņotas struktūras (notified body – angļu val.) izdots CE sertifikāts, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607 prasībām.   
	Pretendentam jāiesniedz Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745, grozītas ar Eiropas Parlamenta un Padomes 2023. gada 15. marta Regulu (ES) 2023/607, prasībām atbilstoša Eiropas Komisijas NANDO (New Approach Notified and Designated Organisations) sarakstā esošas paziņotas struktūras (notified body – angļu val.) izdota CE sertifikāta kopija (ar pretendenta apliecinājumu).

	3.3.7. Iekārtas ražotājs ir izdevis ES Atbilstības deklarāciju, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607, 19. panta prasībām.
	Pretendentam jāiesniedz iekārtas ražotāja izdotas ES Atbilstības deklarācijas, saskaņā ar Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607, 19. panta prasībām, kopija (ar pretendenta apliecinājumu).

	3.3.8. Pretendentam ir tiesības pārdot piedāvāto iekārtu un veikt servisa pakalpojumus Latvijas Republikā vai Eiropas Savienībā, atbilstoši Eiropas Parlamenta un Padomes (ES) Regulā 2017/745, kas attiecas uz medicīniskām iekārtām, noteiktajam.
	Piedāvātās iekārtas ražotāja vai tā pārstāvja pilnvarojuma vēstule (vai jebkāds cits dokuments) par tiesībām pretendentam pārdot piedāvāto iekārtu un veikt servisa pakalpojumus Latvijas Republikā vai Eiropas Savienībā atbilstoši Eiropas Parlamenta un Padomes (ES) Regulā 2017/745, kas attiecas uz medicīniskām iekārtām, noteiktajam. 
Gadījumā, ja pretendents iesniedz ražotāja pārstāvja pilnvarojuma vēstuli (vai jebkādu citu apliecinošu dokumentu), klāt jāpievieno ražotāja vēstule par tiesībām pilnvarotajam pārstāvim nodot pilnvarojumu trešajai pusei produkta izplatīšanai un servisa apkalpošanai.

	3.3.9. Pretendenta rīcībā ir ne mazāk kā viens servisa speciālists, kurš ir piedāvātā produkta ražotāja apmācīts iekārtas uzstādīšanai, garantijas remonta un apkopes veikšanai, atbilstoši ražotāja prasībām, izmantojot oriģinālos vai (pieļaujams tikai pēc ražotāja garantijas termiņa beigām) ekvivalentas ilgtspējas materiālus un rezerves daļas Latvijas Republikā vai Eiropas Savienībā.
	Lai pretendents apliecinātu 3.3.12. punkta izpildi, piedāvājumam jāpievieno ražotāja izsniegta speciālista apmācības dokumenta -/u kopija -/as 
vai 
apliecinājums brīvā formā, ka iekārtas ražotāja izsniegts speciālista apmācības dokuments tiks iesniegts uz iekārtas piegādes brīdi.

Ja ražotāja izsniegtā speciālista apmācības dokumenta kopijā nav nepārprotami redzama speciālista saistība ar pretendentu, kopā ar piedāvājumu jāiesniedz apliecinājums brīvā formā, ka konkrētā persona darbosies iepirkuma līguma ietvaros un nodrošinās iekārtas garantijas remonta un apkopes pakalpojumus atbilstoši ražotāja prasībām, izmantojot oriģinālos vai (pieļaujams tikai pēc ražotāja garantijas termiņa beigām) tiem ekvivalentas ilgtspējas materiālus un rezerves daļas Latvijas Republikā vai Eiropas Savienībā.




3.4.	Saskaņā ar PIL 49. pantu, pretendents kā sākotnējo pierādījumu atbilstībai nolikuma 3.3. punktā noteiktajām pretendentu atlases prasībām var iesniegt Eiropas vienoto iepirkuma procedūras dokumentu (turpmāk – ESPD):
[bookmark: _Hlk130375711]3.4.1.	iepirkuma komisija pieņem ESPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu ESPD par katru tās dalībnieku;
3.4.2.	pretendents var iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza;
3.4.3.	iepirkuma komisijai jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Iepirkuma komisija nepieprasīs tādus dokumentus un informāciju, kas ir tās rīcībā vai ir pieejama publiskās datubāzēs;
3.4.4.	ESPD pretendents aizpilda atbilstoši prasībām 2. pielikumu (aizpilda visas sadaļas), kuras nosaka Eiropas Komisijas 2016.gada 5. janvāra īstenošanas regula Nr.2016/7. ESPD veidlapa (īstenošanas regulas Nr.2016/7 2. pielikums) pieejama http://espd.eis.gov.lv/.

[bookmark: _Toc108085050]4. Tehniskajam un finanšu piedāvājumam izvirzītās prasība	
[bookmark: _Hlk76067029]4.1.	Pretendents iesniedz tehnisko un finanšu piedāvājumu atbilstoši EIS e-konkursu apakšsistēmā Atklāta konkursa sadaļā publicētajai veidlapai (nolikuma 3. pielikums), aizpildot Microsoft Excel formas šūnas, kā arī EIS e-konkursu apakšsistēmā, pie konkrētā iepirkuma, aizpildot cenai paredzēto aili.
4.2.	Pretendentam 3. pielikumā jāaizpilda informācija tikai tajā/-ās daļās, kurās tiek iesniegts piedāvājums.
4.3.	Pretendents, sagatavojot tehnisko un finanšu piedāvājumu, nedrīkst veikt izmaiņas piedāvājuma struktūrā, t.sk. dzēst rindas vai kolonnas. 
4.4.	Ja tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām. Tehniskajā piedāvājumā, piedāvājot ekvivalentu preci, pretendentam jāpierāda tās ekvivalentums. 
4.5.	Pretendentam kopā ar tehnisko un finanšu piedāvājumu jāiesniedz:
4.5.1.	pretendenta apliecināta ražotāja izdota datu brošūra (data sheet) (latviešu vai angļu valodā) ar precīzi atzīmētām atbilstībām tehniskās specifikācijas prasībām pretendenta piedāvātajam produktam vai jebkāda cita tehniskā informācija, pēc kuras iepirkuma komisijai ir iespējams objektīvi izvērtēt tehniskā piedāvājuma atbilstību nolikumā izvirzītajām prasībām. Ja pretendents iesniedz apliecinājumus par atbilstību tehniskās specifikācijas prasībām, kas nav atrodama ražotāja izdotajā tehniskajā datu brošūrā, tad katram no šiem apliecinājumiem ir jābūt apstiprinātiem ar pievienotu atbilstošu tehnisko dokumentāciju vai citiem, objektīvi izvērtējamiem, pierādījumiem. Ja datu brošūrā vai citā pievienotajā ražotāja izdotajā informatīvajā materiālā nav atrodama minētā informācija, tā tiek vērtēta kā neatbilstība tehniskajā piedāvājumā izvirzītajām prasībām;
[bookmark: _Hlk150439758]4.5.2.	apliecinājums (brīvā formā), ka pretendents Līguma darbības laikā nodrošinās piedāvātās iekārtas apkopes un pārbaudes atbilstoši Ministru kabineta 15.08.2023. noteikumu Nr. 461 “Medicīnisko ierīču noteikumi” prasībām;
4.5.3.	apliecinājums (brīvā formā), ka pretendents nodrošinās piegādātajai iekārtai ražotāja izdotu lietošanas instrukciju angļu valodā elektroniskā formā un, pirms lietotāju apmācības, lietošanas instrukciju latviešu valodā uz datu nesēja;
4.5.4.	apliecinājums (brīvā formā), ka pretendents nodrošinās iekārtas lietotāju apmācības latviešu vai angļu  valodā darbam ar iekārtu un to dokumentēs ar Pasūtītāju saskaņotā veidā;
[bookmark: _Hlk175310347]4.5.5.	apliecinājums brīvā formā, ka piedāvātā iekārta ir ražota ne  agrāk kā 12 (divpadsmit) mēnešus pirms pretendenta piedāvājuma iesniegšanas dienas; 
4.5.6.	iekārtas garantijas nodrošinājuma nosacījumus saskaņā ar nolikuma 6. pielikumu;
4.5.7.	piedāvātās iekārtas ražotāja izsniegts apliecinājums par iekārtas enerģijas patēriņu (ja šāda informācija atrodama ražotāja izdotajā datu brošūrā, pretendents norāda, kur informācija atrodama).
4.6.	Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas tehniskajā specifikācijā (nolikuma 3. pielikums). 
4.7.	Finanšu piedāvājumā pretendentam jāietver visi izdevumi un izmaksas, kas saistītas ar Līguma izpildi – nodokļi, nodevas (izņemot pievienotās vērtības nodokli), administrācijas, transporta izmaksas, iekārtas piegādes un nodošanas ekspluatācijā izmaksas, garantijas uzturēšanas, rezerves daļu, visas dokumentācijas sakārtošanas izdevumi, u.c. saistītās izmaksas. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
4.8.	Ja finanšu piedāvājumā kādā no pozīcijām vērtība tiek norādīta “0,00” (piemēram: komplektācijā esošie produkti tiek definēti kā vesels komplekts), pretendents savā finanšu piedāvājumā šādu informāciju norāda.
4.9.	Līgumcena netiks pārskatīta, ja, slēdzot Līgumu vai Līguma laikā izrādīsies, ka pretendents cenā nav iekļāvis kādas no izmaksām kvalitatīvai Līguma izpildei, vai radīsies jebkādu iemeslu dēļ radīts sadārdzinājums. 
4.10.	Pretendents nodrošina piedāvātās līgumcenas nemainīgumu visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu.
4.11.	Pretendents finanšu piedāvājumā cenas norāda eiro (EUR) bez pievienotā vērtības nodokļa (PVN), ar ne vairāk kā 2 (divām) zīmēm aiz komata.
[bookmark: _Toc364417657]4.12.	Pretendents nedrīkst iesniegt finanšu piedāvājuma variantus.

[bookmark: _Toc108085051]5.	Piedāvājumu vērtēšana un piedāvājuma izvēles kritērijs
[bookmark: _Toc223499495][bookmark: _Toc364417658][bookmark: _Toc108085052][bookmark: _Toc492890771][bookmark: _Toc82522579][bookmark: _Hlk151122792][bookmark: _Hlk176784785]5.1.	Piedāvājuma izvēles kritērijs: iepirkuma komisija no nolikuma prasībām atbilstošajiem piedāvājumiem, izvēlēsies saimnieciski visizdevīgāko piedāvājumu, saskaņā ar nolikuma 5.2.6. punktā norādītajiem kritērijiem.

5.2.	Piedāvājumu vērtēšana
5.2.1. [bookmark: _Toc223499496][bookmark: _Toc364417659]Vērtēšana notiek slēgtās sēdēs šādos posmos:
5.2.1.1. piedāvājuma noformējuma pārbaude (nolikuma 1.10. punkts). Iepirkuma komisija novērtē piedāvājuma noformējuma atbilstību konkursa nolikumā noteiktajām prasībām;
5.2.1.2. pretendenta atbilstības kvalifikācijas prasībām pārbaude (nolikuma 3. punkts). Komisija novērtē katra pretendenta atbilstību nolikumā noteiktajām kvalifikācijas prasībām, pārbauda iesniegtos atlases dokumentus;
5.2.1.3. tehniskā un finanšu piedāvājuma atbilstības pārbaude (nolikuma 4. punkts). Komisija novērtē katra pretendenta tehniskā un finanšu piedāvājuma atbilstību tehniskajā specifikācijā izvirzītajām prasībām un nolikumā noteiktajām prasībām.
5.2.2. Komisija ir tiesīga izslēgt pretendentu no tālākās dalības Atklātā konkursā (vai kādā no daļām), ja:
5.2.2.1. pretendents neatbilst nolikumā norādītajam kritērijam vai normatīvo aktu prasībām; 
5.2.2.2. ja iepirkuma komisija konstatē, ka pretendents neatbilst Atklāta konkursa nolikumā noteiktajām pretendentu kvalifikācijas prasībām;
5.2.2.3. ja iepirkuma komisija konstatē, ka tehniskais piedāvājums neatbilst tehniskajā un finanšu piedāvājumā noteiktajām prasībām vai tehniskais piedāvājums nav iesniegts par pilnu iepirkuma apjomu, vai nav iesniegti nolikuma 4. punktā noteiktie tehniskajam piedāvājumam pievienojamie dokumenti;
5.2.2.4. ja iepirkuma komisija konstatē, ka pretendenta iesniegtais finanšu piedāvājums neatbilst Atklāta konkursa nolikuma 3. pielikumam vai nav ievēroti nolikumā noteiktie finanšu piedāvājuma sagatavošanas nosacījumi;
5.2.2.5. pretendents sniedzis nepatiesas ziņas;
5.2.2.6. pretendenta piedāvājums ir nepamatoti lēts.
5.2.3. Iepirkuma komisija, vērtējot pretendentu finanšu piedāvājumus, pārbauda, vai piedāvājumā nav aritmētiskās kļūdas. Ja tiek konstatēta aritmētiska kļūda, iepirkuma komisija izlabo aritmētiskās kļūdas, uzskatot, ka nekļūdīga ir piedāvātā vienas vienības cena   (EUR) bez PVN. Par kļūdu labojumu komisija paziņo pretendentam.
5.2.4. Ja iepirkuma komisijai rodas šaubas par pretendenta piedāvāto cenu, tā ir tiesīga pārbaudīt, vai nav iesniegts nepamatoti lēts piedāvājums, lūdzot pretendentam izskaidrot piedāvāto cenu vai izmaksas, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās[footnoteRef:2]. Ja iepirkuma komisija konstatēs, ka ir iesniegts nepamatoti lēts piedāvājums, tas tiks noraidīts[footnoteRef:3]. [2:  Detalizētais paskaidrojums īpaši var attiekties uz: 1) ražošanas procesa vai sniedzamo pakalpojumu izmaksām; 2) izraudzītajiem tehniskajiem risinājumiem un īpaši izdevīgajiem preču piegādes vai pakalpojumu sniegšanas apstākļiem, kas ir pieejami pretendentam; 3) piedāvāto preču vai pakalpojumu īpašībām un oriģinalitāti; 4) vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu; 5) saistībām pret apakšuzņēmējiem; 6) pretendenta saņemto komercdarbības atbalstu (PIL 53.panta otrā daļa).]  [3:  PIL 53.panta ceturtā daļa] 

5.2.5. Iepirkuma komisija piedāvājumus vērtēs atsevišķi. Katrs komisijas loceklis piedāvājumus vērtē individuāli pēc visiem nolikuma 5.2.7. punktā noteiktajiem vērtēšanas kritērijiem. Kopējo punktu skaitu katram vērtēšanas kritērijam iepirkuma komisija aprēķinās, summējot vērtējamajam piedāvājumam katra komisijas locekļa piešķirtos punktus katrā kritērijā un, izdalot tos ar komisijas locekļu skaitu, kas vērtēja piedāvājumus. Iegūtais rezultāts tiek noapaļots līdz 2 zīmēm aiz komata. Par saimnieciski visizdevīgāko piedāvājumu iepirkuma komisija atzīs to piedāvājumu, kas ieguvis vislielāko kopējo punktu skaitu katrā iepirkuma priekšmeta daļā atsevišķi.
5.2.6. [bookmark: _Hlk126842626][bookmark: _Hlk151122835]Iepirkuma komisija vērtēs saimnieciski visizdevīgāko piedāvājumu, izmantojot šādus vērtēšanas kritērijus:

	[bookmark: _Hlk169259195]Daļa 
	Kritērijs
	Maksimālais iegūstamais punktu 
skaits

	A
	Piedāvātā cena
	95

	B
	Elektroenerģijas patēriņš lietojot iekārtu maksimālajā jaudā
	5

	C
	Kopējais punktu skaits:
	100


C= A+ B 

[bookmark: _Hlk176784815]Kritērijs A tiek aprēķināts pēc formulas: 
A= Az/Ap * 95, kur
Az – zemākā kopējā piedāvātā cena euro bez PVN,
Ap – vērtējamā kopējā piedāvātā cena euro bez PVN.

[bookmark: _Hlk174099857]Vērtēšanas kritērijā B “Elektroenerģijas patēriņš lietojot iekārtu maksimālajā jaudā” piedāvājums ar vismazāko Elektroenerģijas patēriņu lietojot iekārtu maksimālajā jaudā tiek vērtēts ar maksimāli iespējamo punktu skaitu – 5 punkti.
Pārējiem piedāvājumiem piešķiramie punkti tiek noteikti, izmantojot šādu formulu: Kritērijs B tiek aprēķināts pēc formulas: 
B= Bz/Bp * 5, kur
Bz – zemākais piedāvātais enerģijas patēriņš kW,
Bp – vērtējamais enerģijas patēriņš kW.

5.2.7. Iepirkuma komisijai ir tiesības pārbaudīt pretendenta sniegto ziņu patiesumu publiski pieejamās datu bāzēs un reģistros, kā arī pieprasīt informāciju no kompetentām iestādēm.
5.2.8. [bookmark: _GoBack]Ja vairāku pretendentu (vismaz 2) iegūto kopējo punktu skaits ir vienāds, priekšroka tiek dota tam pretendentam, kurš vērtēšanas kritērijā “Piedāvātā cena” ir ieguvis lielāko punktu skaitu.
6. [bookmark: _Toc108085054]Lēmuma pieņemšana un Līguma slēgšana
[bookmark: _Toc477855486][bookmark: _Toc381023207][bookmark: _Toc368566413][bookmark: _Toc368392561][bookmark: _Toc368392511]6.1.	Informācijas pārbaude pirms lēmuma par līguma slēgšanas tiesību piešķiršanu pieņemšanas.
[bookmark: _Hlk514248532]6.1.1.	Attiecībā uz pretendentu, kuram, saskaņā ar nolikumā noteikto, būtu piešķiramas Līguma slēgšanas tiesības, iepirkuma komisija, pirms lēmuma par Līguma slēgšanas tiesību piešķiršanu pieņemšanas, veiks izslēgšanas noteikumu pārbaudi.
6.1.2.	Pasūtītājs izslēgs pretendentu, kuram būtu piešķiramas Līguma slēgšanas tiesības, no dalības Atklātā konkursā (vai kādā no iepirkuma priekšmeta daļām) jebkurā no šādiem gadījumiem:
6.1.2.1.	pretendents atbilst kādam  no PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas noteikumiem (42. panta otrās daļas 8. un 9. punkta nosacījumu pārbaude netiek veikta); 
[bookmark: _Hlk521577947]6.1.2.2.	uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi;
6.1.2.3.	uz pretendentu ir attiecināms 2022. gada 8. aprīļa Eiropas Komisijas Padomes regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām 5.k. punktā noteiktais.
6.1.3.	PIL 42. panta otrās daļas noteikumu pārbaudi iepirkuma komisija veic PIL 42. pantā noteiktajā kārtībā.
6.1.4.	Pasūtītājs  sankciju pārbaudi veic ANO, ES, Latvijas nacionālo un ASV sankciju datubāzē, Eiropas Komisijas Sankciju kartē.
6.1.5.	Vērtējot pretendentu uzticamības nodrošināšanai iesniegto pierādījumu atbilstību, iepirkuma komisija rīkojas saskaņā ar PIL 43. pantā noteikto. 

[bookmark: _Toc477855487]6.2.	Lēmuma par Atklāta konkursa rezultātu pieņemšana un paziņošana
6.2.1.	Līguma  slēgšanas tiesības tiks piešķirtas ne vairāk kā 1 pretendentam, kurš būs iesniedzis nolikuma prasībām atbilstošu saimnieciski visizdevīgāko piedāvājumu, ņemot vērā nolikuma 5.1. punktā noteiktos kritērijus un kurš ir atbilstošs PIL un nolikumā noteiktajam.
6.2.2.		Iepirkuma komisija triju darbdienu laikā pēc lēmuma pieņemšanas vienlaikus informēs visus pretendentus par pieņemto lēmumu attiecībā uz Atklāta konkursa rezultātiem.
6.2.3.	Ja iesniegti nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt Atklātu konkursu vai kādu tā daļu.
6.2.4.	Iepirkuma komisija var jebkurā brīdī pārtraukt Atklātu konkursu vai kādu tā daļu, ja tam ir objektīvs pamatojums. Pasūtītājs 3 (triju) darbdienu laikā pēc tam, kad pieņemts lēmums par pārtraukšanu, savā pircēja profilā nodrošina brīvu un tiešu elektronisku piekļuvi šim lēmumam.

[bookmark: _Toc477855488][bookmark: _Toc381023209][bookmark: _Toc368566415][bookmark: _Toc368392563][bookmark: _Toc368392513]6.3.	Līguma slēgšana 
6.3.1.	Pasūtītājs slēdz Līgumu (nolikuma 7. pielikums) ar pretendentu, kuram, saskaņā ar nolikumā un PIL noteikto kārtību, ir piešķirtas līguma slēgšanas tiesības Atklātā konkursā, ievērojot PIL 60. panta sestās daļas noteikumus.
6.3.2.	Pretendentam, kuram piešķirtas līguma slēgšanas tiesības Atklātā konkursā, tas jāparaksta 5 (piecu) darbdienu laikā no Pasūtītāja nosūtītā uzaicinājuma to parakstīt (arī e-pasta veidā) nosūtīšanas dienas. Ja norādītajā termiņā pretendents neparaksta Līgumu, Pasūtītājs ir tiesīgs uzskatīt, ka pretendents ir atteicies slēgt Līgumu. Pasūtītājs var noteikt arī garāku Līguma parakstīšanas termiņu.
6.3.3.	Attiecībā uz piegādātāju apvienību, par kuru ir pieņemts lēmums par līguma slēgšanas tiesību piešķiršanu Atklātā konkursā, iepirkuma komisija rīkosies saskaņā ar PIL 13. panta sestās daļas noteikumiem.
6.3.4.	Ja pretendents, kuram piešķirtas Līguma slēgšanas tiesības, atsakās slēgt Līgumu ar Pasūtītāju, iepirkuma komisija ir tiesīga pieņemt lēmumu Līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu un ir atbilstošs PIL un nolikumā  noteiktajam, vai pārtraukt Atklātu konkursu, neizvēloties nevienu piedāvājumu. 
6.3.5.	Ja iepirkuma komisija pieņem lēmums Līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt Līgumu, iepirkuma komisija pieņem lēmumu pārtraukt Atklātu konkursu, neizvēloties nevienu piedāvājumu.

7. Citi noteikumi
7.1.	Citas saistības attiecībā uz Atklāta konkursa norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.
7.2.	Nolikums sastādīts un apstiprināts latviešu valodā, ar pielikumiem un EIS e-konkursu apakšsistēmā Atklāta konkursa sadaļā publicētām datnēm, kas ir nolikuma neatņemama sastāvdaļa. 

Nolikuma pielikumi:
· 1. pielikums – Pieteikuma forma dalībai Atklātā konkursā; 
· 2. pielikums – Apliecinājums par neatkarīgi izstrādātu piedāvājumu;
· 3. pielikums - Tehniskais un finanšu piedāvājums;
· 4. pielikums – Informācija par apakšuzņēmējiem un personām, uz kuras iespējām balstās;
· 5. pielikums - Apakšuzņēmēja vai personas, uz kuras iespējām pretendents balstās, apliecinājums;
· 6. pielikums – Apliecinājums par garantijas nodrošinājumu;
· 7. pielikums - Līguma projekts.

